బిందు (కాలింపాంగ్)

బిందు, భారతదేశం, పశ్చిమ బెంగాల్‌ రాష్ట్రం, కాలింపాంగ్ జిల్లా, కాలింపాంగ్ సబ్‌డివిజన్, గోరుబతన్ సిడి బ్లాక్‌లోని గ్రామం. ఇది ఇండో-భూటాన్ సరిహద్దులో ఉంది, భారతదేశ రెండవ పురాతన ఆనకట్ట కలిగిన జలధకా నది ఒడ్డున ఉంది. ఇది జల్పాయిగురి నగరానికి 85 కి.మీ దూరంలో ఉంది.

భౌగోళికం 
బిందు గ్రామం 27°05′53″N అక్షాంశం, 88°52′18″E రేఖాంశం వద్ద ఉంది.

వివరణ 
బిందు, భూటాన్ సరిహద్దులో భారతదేశం వైపున ఉన్న చివరి గ్రామం. ఇది జలధకా నది, కొండలు, అడవులతో కూడిన ప్రకృతి దృశ్యానికి ప్రసిద్ధి చెందింది. బిందు వద్ద మూడు ప్రవాహాల సంయోగం ఉంది. సిక్కింలోని చిన్న హిమనదీయ సరస్సు కుపుప్ సరస్సు నుండి ఉద్భవించే ఈ మూడు ప్రవాహాలను బిందు ఖోలా, దూద్ పోఖ్రీ , జల్ధకా అని పిలుస్తారు. సంయుక్త ప్రవాహాలు బిందు వద్ద కలసి జలధక నది ఏర్పడుతుంది. జల్ధకా నదిపై బిందు డ్యామ్ అని పిలువబడే ఒక ఆనకట్ట ఉంది, ఇది ఝలాంగ్ వద్ద ఉన్న జలధకా హైడల్ ప్రాజెక్ట్‌కు నీటి సరఫరాను నియంత్రించడానికి ఉపయోగించబడుతుంది. ఇది భూటాన్‌ను దాటడానికి వంతెనగా పనిచేస్తుంది. అయితే కాలినడకన మాత్రమే ఈ ఆనకట్టను దాటవచ్చు.ఇక్కడ హైడల్ ప్రాజెక్టు కూడా ఉంది. ఇది గరిష్ట ప్రవాహానికి లోనైతే మొత్తం 44 మెగావాట్ల విద్యుత్‌ను ఉత్పత్తి చేయవచ్చు.

పంటలు 
ఈ గ్రామంలో వివిధ తెగల ప్రజలు నివసిస్తున్నారు. ఇక్కడ  నారింజ, ఏలకులు పండిస్తారు. ఇవి భారతదేశంలోని ఇతర ప్రాంతాలకు, విదేశాలకు ఎగుమతి చేయబడతాయి.

మూలాలు

కాలింపాంగ్ జిల్లా
కాలింపాంగ్ జిల్లా గ్రామాలు